section_heading: Zemljopisni podaci
paragraph_text: Ovaj nacionalni park se nalazi na zapadu američke savezne države Colorado, a pod upravom je Servisa američkih nacionalnih parkova. U park se može ući na dva ulaza, južni koji se nalazi 24 km istočno od grada Montrose i zimi zatvoreni sjeverni ulaz koji je 18 km daleko i južno od Crawforda. Od ukupnih 77 km kanjona rijeke Gunnison, kroz park prolazi 19 km njegove dužine, a taj dio je najdublji i najdramatičniji dio kanjona uopće.